laion/Wikipedia-Exotic huggingface dataset:
פרס לורנס אוליבייה לקומדיה החדשה הטובה ביותר

פרס לורנס אוליבייה לקומדיה החדשה הטובה ביותר הוא פרס שנתי המוענק על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד בשנת 1976 בשם פרסי איגוד תיאטרון הווסט אנד ושמו הוחלף ב-1984 לכבודו של השחקן האנגלי לורד אוליבייה. השם המקורי של הפרס היה "הקומדיה של השנה". ב-1991 הוחלף השם ל"הקומדיה הטובה ביותר". ב-1999 הוחלף השם שוב ל"הקומדיה החדשה הטובה ביותר". פרס טוני למחזה הטוב ביותר אתר האינטרנט הרשמי של פרס לורנס אוליבייה לקומדיה החדשה הטובה ביותר (באנגלית) האתר הרשמי של פרסי אוליבייה
קונסטנץ

האם התכוונתם ל... קונסטנץ (ימה) – אגם באירופה קונסטנץ (מחוז) – מחוז בגרמניה קונסטנץ (עיר) – עיר אוניברסיטאית על חופי ימת קונסטנץ אוניברסיטת קונסטנץ – אוניברסיטה בעיר קונסטנץ ועידת קונסטנץ – כינוס חשוב של הכנסייה הקתולית בעיר קונסטנץ קונסטנצה (פירושונים)
לוק מיטשל

לוק מיטשל (באנגלית: Luke Mitchell; נולד ב-17 באפריל 1985) הוא שחקן ודוגמן אוסטרלי. תחילה הוא התפרסם במולדתו בשל תפקידו בתור רומיאו סמית' (אנ') באופרת הסבון "קרוב רחוק" (2013-2009), ולאחר מכן התפרסם מעבר לים בשל תפקידו בתור ג'ון יאנג בסדרה "אנשי המחר" (2014-2013), לינקולן קמפבל בסדרה "סוכני S.H.I.E.L.D."‏ (2016-2015), רומן בריגס בסדרה "שטח מת" (2020-2016) ובשל תפקידו בתור קפטן ג'ון "אייב" אברהם בסדרת הדרמה הצבאית "קוד צבאי" (2019). מיטשל נולד וגדל בגולד קוסט שבאוסטרליה. לימים הוריו התגרשו ושניהם נישאו מחדש. למיטשל שלושה אחים ואחות צעירה, ברי. אחיו הגדול מאמן טניס, ואילו אחיו הצעיר, בן, נמצא בעשירייה הראשונה של טניסאי אוסטרליה. בשנת 2009 מיטשל הופיע בעונה השלישית של סדרת הטלוויזיה "H2O", לפני שכיכב בתפקיד רומיאו סמית' (אנ') באופרת הסבון האוסטרלית "קרוב רחוק". בשנת 2013 הוא לוהק לתפקיד ג'ון יאנג בסדרה "אנשי המחר" מבית The CW, תפקיד אותו שיחק עד לביטול הסדרה. בשנת 2015 הצטרף לצוות השחקנים של סדרת הלייב-אקשן "סוכני S.H.I.E.L.D." ברשת ABC; הוא לוהק לתפקיד לינקולן קמפבל הכריזמטי כדמות חוזרת בעונתה השנייה ובעונה השלישית כשחקן בצוות הקבוע בסדרה. בשנת 2016, לאחר שעזב את סוכני S.H.I.E.L.D., מיטשל לוהק לתפקיד של רומן בריגס בעונה השנייה של סדרת הטלוויזיה "שטח מת" ברשת NBC. בתחילה הוא דחה את ההצעה, מכיוון שלא חשב שהוא מתאים לתפקיד. עם שובו לארצות הברית, למיטשל נודע שהוא עדיין מבוקש לתפקיד והוא שלח קלטת-אודישן. הוא שאל אם יוכל לשמור על זקנו והמפיקים הסכימו. בשנת 2019 לוהק לתפקיד הראשי של קפטן ג'ון "אייב" אברהם בסדרת הדרמה הצבאית "קוד צבאי של רשת CBS. הוא זכה בתפקיד לאחר שהשחקן דייב אנאבל, גילם את הדמות בפרק הפיילוט. הסדרה בוטלה לאחר עונה אחת.. בשנת 2021, מיטשל גילם את רודי בסרט "ללא חרטה", עיבוד קולנועי לרומן באותו שם של טום קלנסי משנת 1993, לצד מייקל בי. ג'ורדן. באותה שנה שיחק בתפקיד הראשי של דני קופר בסדרת הדרמה "הרפובליקה של שרה" ברשת The CW שנכתבה על ידי ג׳פרי פול קינג. בספטמבר 2021, הסדרה בוטלה לאחר עונה אחת. באפריל 2022, הוא לוהק לתפקיד קן, מלך האלים, בעונה הרביעית והאחרונה בסדרת הדרמה על-טבעית."מורשות" ברשת The CW, שמהווה סדרה בת לסדרות "יומני הערפד" ו"המקוריים". באותה שנה שיחק בעונה השלישית של סדרת הדרמה "Big Sky" שיצר דייוויד אי קלי לרשת ABC. מיטשל גילם את קורמאק בארנס, בנה של סאני (ריבה מקנטייר). בשנת 2009 החל בזוגיות עם השחקנית רבקה ברידס (אנ'), עמיתתו ל"קרוב רחוק". בני הזוג הודיעו על אירוסיהם במאי 2012, ונישאו בינואר 2013. מדיה וקבצים בנושא לוק מיטשל בוויקישיתוף לוק מיטשל, ברשת החברתית אקס (טוויטר) לוק מיטשל, ברשת החברתית אינסטגרם לוק מיטשל, במסד הנתונים הקולנועיים IMDb (באנגלית) לוק מיטשל, באתר AllMovie (באנגלית) לוק מיטשל, במסד הנתונים הקולנועיים KinoPoisk (ברוסית) Chegwidden, Yvette (5–11 בספטמבר 2009). "New boy in the Bay". TV Week. ACP Magazines (36): 17. {{cite journal}}: (עזרה) Slezak, Michael (8 במאי 2014). "'Carrie Diaries,' 'Tomorrow People' Cancelled, 'Dixie,' 'Beauty' Renewed by The CW". TVLine. {{cite web}}: (עזרה) Petski, Denise (1 ביוני 2015). "Luke Mitchell Upped To Regular On Marvel's 'Agents Of S.H.I.E.L.D.'". Deadline Hollywood. נבדק ב-27 ביוני 2015. {{cite news}}: (עזרה)
סורת א-זמר

סורת א-זֻמָר (בערבית: سورة الزمر,"חזון הצבאות") היא הסורה ה-39 בקוראן. הסורה מונה 74 פסוקים, ושמה נגזר מפסוק 71 ומפסוק 73. הסורה עוסקת בהרחבה בנושא המונותאיזם, תוך כדי הצגת תופעות טבע מסוימות כאותות אשר לכאורה מצדיקות את התפיסה המונותאיסטית. כמו כן, מעודדת הסורה את המוסלמים שסובלים רדיפות במולדתם להגר למקום אחר שבו הם יוכלו לחיות כמוסלמים באופן חופשי. נוסף על כך, הסורה מדברת על העולם הבא. פסוקים 1–9 מתרכזים ומתמקדים במונותאיזם, ופסוקים 10–35 עוסקים בהרבה בתפקידו של מוחמד. פסוקים 36–52 עורכים מעין השוואה בין אללה לבין הפסלים והצלמים שהפגנים היו עובדים, תוך הדגשה שאללה לכאורה ברא את האדם, בעוד שהפסל נברא על ידי האדם. פסוקים 53–66 הזמנה להאמין באל אחד. פסוקים 67–75 עוסקים בעולם הבא. מדיה וקבצים בנושא סורת א-זמר בוויקישיתוף סורת א-זמר, בתרגום הרמן רקנדורף, באתר ויקיטקסט Surah Az-Zumar [39], Surah Az-Zumar [39] (באנגלית) Al Quran Translation In English - Surah Az-Zumar, www.surah.my הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org Translation of Surah Az-Zumar - NobleQuran.com, www.noblequran.com TheLastDialogue, Surah Az Zumar Summary, The Last Dialogue, ‏2019-03-07 (באנגלית) Surah al-Zumar, Chapter 39, Verses 1 - 29, Al-Islam.org, ‏2014-01-24 (באנגלית) Sura al-Zumar, WikiShia (באנגלית)
Are "Friends" Electric?

Are "Friends" Electric? הוא שיר של הלהקה הבריטית Tubeway Army, מתוך האלבום Replicas (אנ'). הוא יצא כסינגל במאי 1979 והגיע למקום הראשון במצעד הסינגלים בבריטניה, ונשאר בו במשך ארבעה שבועות. השיר נכתב והופק על ידי סולן הלהקה גארי ניומן. המקצב של השיר היה ייחודי לאותה תקופה, והוביל לפרסום נוסף של גארי ניומן והלהקה. לאחר שהשיר יצא החליט ניומן להפסיק לפעול תחת שם הלהקה "Tubeway Army" ולהוציא מוזיקה תחת שם הבמה שלו, כיוון שהוא היה כותב השירים, המפיק והפנים של הלהקה, אך שמר על הנגנים של הלהקה כלהקת הגיבוי שלו. המוזיקאי ריצ'רד X (אנ') יצר את השיר "We Don't Give a Damn About Our Friends" כמאשאפ עם קטע שירה של עדינה הווארד (אנ') שנלקח מהשיר "Freak like Me" (אנ') ועם המקצב של "Are "Friends" Electric?". גרסאות כיסוי לשיר בוצעו גם על ידי "Information Society" (אנ'), באלבומה "Don't Be Afraid" (אנ') מ-1997, על ידי "The Dead Weather" ועל ידי להקת הרוק האמריקאית "Weezer". מידע על היצירה "Are "Friends" Electric?" באתר מיוזיק בריינז מידע על הסינגל "Are "Friends" Electric?" באתר מיוזיק בריינז מידע על היצירה "Are "Friends" Electric?" באתר Discogs סרטון השיר "Are "Friends" Electric?" באתר יוטיוב Official Singles Chart Top 75 | Official Charts Company, www.officialcharts.com (באנגלית)
כוכבים ופסים לעד (סרט)

כוכבים ופסים לעד (באנגלית: Stars and Stripes Forever) הוא סרט ביוגרפי אמריקאי משנת 1952 בצבעי טכניקולור, בבימויו של הנרי קוסטר, עם קליפטון וב, רוברט וגנר, דבורה פאג'ט ורות האסי בתפקידים הראשיים. הסרט הוא על המלחין והמנצח ג'ון פיליפ סוזה שכונה "מלך המרשים" והוא מבוסס באופן רופף על האוטוביוגרפיה שלו "Marching Along". בסרט מתואר שמנגן צעיר הגה את כלי הנשיפה סוזאפון אבל במציאות זה היה תכנונו של סוזה בעצמו. בסרט מנוגנים המרשים המפורסמים שלו כמו "כוכבים ופסים לעד", "וושינגטון פוסט" "סמפר פידליס (נאמנות לנצח)" ועוד וכן יצירות אחרות שלו כמו האופרטה "אל קפיטן" וקטעים נוספים כמו "הפרשים הקלים" של פרנץ פון סופה. בשנת 1890 מבקש סרג'נט מייג'ור ג'ון פיליפ סוזה להשתחרר מתפקידו כמנצח תזמורת חיל הנחתים של ארצות הברית כדי לפתוח בקריירה פרטית. הוא מנמק זאת במשכורת הנמוכה שהוא מקבל שאינו יכול לפרנס בה את אשתו ג'ני (רות האסי) ושלושת ילדיו. הוא מבקש לשחרר גם את נגן הסוזאפון, וילי ליטל (רוברט וגנר) שאתו ועם חברתו הזמרת לילי בקר (דבורה פאג'ט) נמצאים סוזה ואשתו ביחסי חברות. לפני כן הוא מוזמן לנגן לפני הנשיא בנג'מין הריסון וזוכה לכבוד ולהערכה לאחר שהוא מנצח שם על המרש "סמפר פידליס" (נאמנות לתמיד). בניו יורק בוחן סוזה את מיטב הנגנים ומקים תזמורת מפוארת. הנגנים לא מורשים להביא את נשותיהם אבל לילי מצטרפת אליהם בתור זמרת. הם מופיעים ברחבי ארצות הברית בהצלחה כבירה. כאשר סוזה מקבל הודעה כי הביקור שלהם באטלנטה בוטל בגלל שתזמורות אחרות נכשלו, הוא מגיע עם תזמורתו בצעדה כשהם מנגנים את המנון מדינות דרום ארצות הברית, "דיקסי", לתשואות הקהל. סוזה ותזמרתו מלווים מקהלת אפרו-אמריקים בשיר "מזמור הקרב על הרפובליקה". היחסים בין לילי לווילי מתהדקים והם מחליטים להתחתן באופן סודי כדי שהיא תוכל להמשיך להופיע עם התזמורת. הסוד מתגלה לסוזה אבל הוא לא מגיב. סוזה מנצח בכל רחבי אירופה - בפני המלכה ויקטוריה, הקיסר פרנץ יוזף, הקיסר וילהלם השני ועוד. ב-1898 פורצת מלחמת ארצות הברית-ספרד. וילי מתגייס ונועבר לקובה שם הוא נפצע ורגלו נקטעת. באותו זמן נמצאת לילי בחזרות לאופרטה "אל קפיטן" של סוזה בניו יורק. וילי מוחזר לניו יורק ומאושפז בבית חולים צבאי. סוזה מארגן הופעה לחיילים הפצועים. הוא מכריז על המרש החדש שלו ומבקש מוילי לעלוץ ולתפוס את מקומו בתזמורת עם הסוזפון. וילי עולה בעזרת קבים, תופס את הסוזאפון והתזמורת מתחילה לנגן את "כוכבים ופסים לעד" לקול תשואות הקהל. בסיום רואים את המרש הזה מבוצע על ידי מספר תזמורות על רקע בניין הקפיטול כשדמותו של סוזה צועדת ביניהן. הסרט היה מועמד לפרס גלובוס הזהב לסרט הטוב ביותר - קומדיה או מוזיקלי. קליפטון וב היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. רוברט וגנר היה מועמד לפרס גלובוס הזהב לכישרון החדש המבטיח ביותר. "כוכבים ופסים לעד", במסד הנתונים הקולנועיים IMDb (באנגלית) "כוכבים ופסים לעד", באתר AllMovie (באנגלית) "כוכבים ופסים לעד", באתר Rotten Tomatoes (באנגלית) "כוכבים ופסים לעד", במסד הנתונים הקולנועיים KinoPoisk (ברוסית) כוכבים ופסים לעד, באתר TCM קדימון לכוכבים ופסים לעד, באתר יוטיוב "סמפר פידליס" עם הנשיא הריסון, באתר יוטיוב "דיקסי" באטלנטה, באתר יוטיוב "גלורי גלורי הללויה" באטלנטה, באתר יוטיוב סצנת הסיום - מרש "כוכבים ופסים לעד", באתר יוטיוב
יחסי מאוריטניה–סנגל

יחסי מאוריטניה-סנגל הם יחסי החוץ בין מאוריטניה לסנגל, שתי מדינות שכנות במערב אפריקה. בשנים שלאחר עצמאותה, חברתה העיקרית של מאוריטניה באפריקה שמדרום לסהרה הייתה סנגל, אם כי שתי המדינות דגלו באסטרטגיות שונות לפיתוח. הפיצול ההולך וגדל בין שחורים למורים במאוריטניה השפיע, עם זאת, על הקשרים עם סנגל, הרואה עצמה כמי שתומכת בזכויות המיעוט השחור של מאוריטניה. תחת מעאוויה ולד סידאחמד טאייע, היחסים בין שתי המדינות תפקדו, אף על פי שכל אחת מהן האשימה את השנייה בכך שהיא נותנת מחסה למתנגדי משטר שיצאו לגלות. במאי 1987 הסגירה סנגל את קפטן מולאי אשם ולד אשן, חבר שחור לשעבר בממשלת מוחמד ח'ונה ולד היידאללה (אנ'), שהואשם בשחיתות, אך רק לאחר איומים מוסווים של נואקשוט כי אם סנגל תסרב לעשות כן מאוריטניה תאפשר למתנגדי סנגל פלטפורמה שיוכלו להתבטא בה נגד ממשלתו של הנשיא עבדו דיוף. במקביל, סנגל ומאוריטניה שיתפו פעולה בהצלחה עם מאלי תחת משרד הפיתוח של נהר סנגל, שהוקם בשנת 1972 כפרויקט בקרת שיטפון, השקיה ופיתוח חקלאי. בין שתי המדינות התנהלה מלחמת גבול בין 1989 ו-1991. מדיה וקבצים בנושא יחסי מאוריטניה–סנגל בוויקישיתוף Handloff, Robert E. "Relations with Other African States". In Mauritania: A Country Study (Robert E. Handloff, editor). Library of Congress Federal Research Division (June 1988). This article incorporates text from this source, which is in the public domain.
ילד (פירושונים)

האם התכוונתם ל... ילדות – תקופת טרום-בגרות ינקות ילד (משפחה) – בן או בת בכל גיל ילד (אדם) – אדם זכר צעיר שטרם הגיע לבגרות צאצא גור הילד (פירושונים)
יחסי ספרד–תוניסיה

יחסי ספרד–תוניסיה הם היחסים הבילטרליים והדיפלומטיים בין ספרד ותוניסיה. תוניסיה היא שותפה פוליטית ומסחרית מובילה עבור ספרד, וקיימת הרמוניה דיפלומטית בין שתי המדינות. קיימת נכונות ברורה מצד שתי המדינות לשפר ולהעמיק את היחסים הדו-צדדיים בשלב חדש זה של מעבר דמוקרטי. הנשיא חוסה לואיס רודריגס ספאטרו היה ראש הממשלה הראשון שביקר ב-2 במרץ 2011 בתוניסיה הדמוקרטית והביע את תמיכתם והזדהותם של ממשלתו ושל העם הספרדי בתהליך הדמוקרטי שלאחר המהפכה. במרץ 2012 ביקר בתוניסיה שר החוץ ושיתוף הפעולה, חוסה מנואל גרסיה מרגלו. ביוני 2014 הוא ערך ביקור חדש ובאפריל 2015 ערך ביקור נוסף. הרמוניה פוליטית טובה מבוססת על סדרי עדיפויות משותפים ותפיסות על סדר יום שונים: יציבות וביטחון בים התיכון. חוזה הידידות, השכנות הטובה ושיתוף הפעולה (שנחתם בשנת 1995 ואושר ב-1996), היה הראשון עליו חתמה תוניסיה עם מדינה באיחוד האירופי. הדימוי הטוב ממנו נהנית ספרד בתוניסיה נובע מסיבות היסטוריות ("האנדלוסים", שכן המורים שהתיישבו בספרד מקורם בצפון אפריקה, ובכלל זה תוניסיה), של קרבה גאוגרפית, אינטרסים חופפים, כמו גם חילופי תיירים. הסחר בין שתי המדינות, אף על פי שהראה צמיחה בארבע השנים האחרונות, רחוק מאלה של המתחרים האירופיים העיקריים של ספרד, שהם צרפת, איטליה וגרמניה. בשנת 2013 היצוא הספרדי לתוניסיה עמד על 905 מיליון אירו, עם ירידה של 9% בהשוואה לשנה שקדמה לה. היבוא ירד ב-2.6% ל-560 מיליון אירו. שיעור הכיסוי היה 162%. בשנת 2014 ספרד הייתה הספקית השביעית, עם נתח שוק של 4.1%; והלקוחה חמישית, עם נתח של 3.5%. בכל הנוגע לחילופי תוניסיה עם האיחוד האירופי, היא מדורגת במקום הרביעי ביחס למדינות האחרות בשתי הקטגוריות. בשנת 2014 היצוא הספרדי לתוניסיה עמד על 911.7 מיליון אירו, עם עלייה קלה של 0.7% בהשוואה לשנה הקודמת. היבוא, לעומת זאת, ירד ב-27.5% והגיע לשווי של 405.7 מיליון אירו. שיעור הכיסוי היה 224.7%. בצד הייצוא בולטים הדברים הבאים: דלקים ונפט (23%); מכוניות ורכיבי רכב (8%); דגנים, במיוחד חיטה (5.5%); בדי בגדים (4.4%); ציוד חשמלי (4%); מוצרי פלדה ותוצרתם (3.9%). בין הייבוא היו: דלקים וחומרי סיכה (18.4%); בגדי נשים (15.8%); רכיכות קפואים וסרטנים (9%); בגדי גברים (7.6%); אופנת חדר אמבטיה אינטימית (7.2%); ציוד חשמלי (4%). בנובמבר 2013 נסגר המשרד לשיתוף פעולה טכני. מאותו מועד מתבצע מעקב אחר תוכנית שיתוף הפעולה בתוניסיה על ידי ראש שיתוף הפעולה הספרדי בשגרירות ספרד בתוניסיה. המסגרת העיקרית בה פועל שיתוף הפעולה הספרדי בתוניסיה היא זו המהווה את תוכנית מסאר, תוכנית ליווי לתהליכי ממשל דמוקרטיים בעולם הערבי. מאז מהפכת 2011 התמקדו המאמצים בתוניסיה בתמיכה ביוזמות החברה האזרחית ובחיזוק הממשל הדמוקרטי. תוניסיה מחזיקה בספרד שגרירות במדריד ושתי קונסוליות בברצלונה ובפלמה דה מיורקה. ספרד מחזיקה בתוניסיה שגרירות בתוניס. Ficha de Túnez Office of Diplomatic Information. Ministry of Foreign Affairs and Cooperation. Section: Diplomatic relations Ficha de Túnez Office of Diplomatic Information. Ministry of Foreign Affairs and Cooperation. Section: Cooperation. [1] http://www.embassypages.com/embajada18038/ [2]List of foreign consulates in Spain. Ficha de Túnez Office of Diplomatic Information. Ministry of Foreign Affairs and Cooperation. Section: Representation Data
יחסי ספרד–תימן

יחסי ספרד–תימן הם היחסים הבילטרליים והדיפלומטיים בין ספרד ותימן. שגרירות ספרד בתימן נחנכה באפריל 2006. פתיחה זו ביקשה להגביר את היחסים הדו-צדדיים בין שתי המדינות, תוך מיקוד של שיתוף פעולה כזה בהיבטים מסוימים: שיתוף פעולה לפיתוח: תימן לא נכללה בתוכנית האב לשיתוף פעולה ספרדי לתקופה 2012–2014, אולם חשוב שספרד תהפוך לתורמת דו-צדדית שתעזור לקדם את היציבות הפוליטית, החברתית והכלכלית של תימן. מסחר: תימן היא מדינה עם אפשרויות לספרד, התחומים שהכי מעניינים הם: דיג, תשתיות ומשאבי טבע. בהקשר זה נחתמה סדרת מזכרים והסכמים דו-צדדיים לשיתוף פעולה דו-צדדי במגזרים השונים. קונסולרית: לאחר העברתו לספרד ביולי 2010 של האזרח הספרדי שנידון למוות בתימן נביל מנקלי, העניינים הקונסולריים התנרמלו ומתמקדים היום בהגנת השגרירות הספרדית בהקשר הנוכחי של משבר. בהקשר זה פינתה השגרירות את עיקר הצוות במרץ 2011, למעט אלה מחבריה שהחליטו מרצונם להישאר בתימן. אין חברות ספרדיות שפועלות בתימן, אם כי כמה חברות רב לאומיות קיימות בשוק באמצעות חוזי הפצה. התחומים המבטיחים ביותר עבור חברות ספרדיות הם, ללא ספק, תשתיות, נגזרות דיג ופיתוח ותחומי תיירות ושיקום. תחום שאינו מנוצל כלל ואולי מעניין עבור חברות ספרדיות הוא של אנרגיה מתחדשת. אנרגיה סולארית אינה מנוצלת בתימן ותהווה נישה עסקית חשובה בתקופה זו של נפילה דרסטית בייצור הנפט. בשנת 2011 חתמה החברה, "The Valencian Machinist" על חוזה להתקנת חמש מגדלורים באיי ים סוף. כמו כן, כמה חברות הראו את התעניינותן להשתתף בתחרויות עבודות שונות עבור ממשלת תימן: באופן ספציפי, הפרויקטים של תחנת כוח הרוח מוקה, הנחת רשת מתח גבוהה, העבודה וההתניה של הטרמינל החדש של נמל התעופה הבין-לאומי צנעא ומערכת התקשורת הפנימית של משרד הפנים. תימן מחזיקה בספרד שגרירות במדריד. ספרד מחזיקה בתימן שגרירות בצנעא. Ficha de Yemen Office of Diplomatic Information. Ministry of Foreign Affairs and Cooperation. Section: Bilateral Relations. Ficha de Yemen Office of Diplomatic Information. Ministry of Foreign Affairs and Cooperation. Section: Economic relations. Ficha de Yemen Office of Diplomatic Information. Ministry of Foreign Affairs and Cooperation. Section: Representation Data.
קונסטנץ (עיר)

קונסטנץ (Konstanz; בדיאלקט האלמני המקומי נהגת קונשטנץ) היא עיר על חופו המערבי של אגם קונסטנץ (בגרמנית: Bodensee) בנקודת מוצאו של הנהר ריין, במדינת באדן-וירטמברג, גרמניה. היא למעשה מובלעת גרמנית בין האגם והנהר לבין גבול שווייץ, אשר עובר בצמוד לבתי העיר ממש, ובצידו השני העיירה השווייצרית קרויצלינגן. בקונסטנץ חיים כ-80,000 תושבים ויש בה אוניברסיטה. בשנים 1414–1418 התקיימה בקונסטנץ ועידת קונסטנץ, בה דנו בגורל האפיפיורות ובגורלו של יאן הוס, אשר הועלה על המוקד בעיר ב-1415. העיר מהווה רקע לעלילת האופרה "היהודיה" מאת המלחין הצרפתי-יהודי ז'אק פרומנטל הלוי, ללברית מאת אז'ן סקריב. עוד לפני מלחמת העולם השנייה ואף אחריה, ידעה קונסטנץ התיישבות יהודית רציפה ופעילה. ד"ר מוריץ בלוך מחשובי הקהילה ואדריכל מקומי תכנן את בית הכנסת הרפורמי שהוקם בשנת 1868 על יד בית החולים היהודי. בשנת 1931 הורחב בית הכנסת באופן משמעותי והעוגב בו הוחלף בחדש. עם עליית השלטון הנאצי, סבלו יהודי המקום ככל יהודי גרמניה ונושלו זכויותיהם. בליל הבדולח, שרפו הגרמנים המקומיים את בית הכנסת הגדול (הרפורמי) על ספרי התורה והעוגב שבו. הכבאים לא הורשו לגשת לבית הכנסת והמתינו להחרבתו. מאוחר יותר פוצץ והושמד בידי משמר הס"ס (הוורפגונגשטרופה, SSVT). על מקומו עומד כיום בית הקהילה היהודית. בשנת 1940 גורשו 108 מהם למחנה המעצר גירס בצרפת, ובשנת 1942 גורשו הנותרים למחנות הריכוז אושוויץ וסוביבור, רובם נרצחו בשואה. להנצחת זכר היהודים הנרצחים בשואה מוצבת כיום במדרחוב המקומי אנדרטה משיש שחור, בצורת פירמידה, הנושאת את שמות הנספים בארבע שפות וביניהם עברית. האנדרטה צמודה לצידה האחורי של הכנסייה העירונית, מתוך מטרה להפגין אחדות דתות. בנו של ד"ר מוריץ בלוך, ששרד את השואה חזר לגור במקום בשנת 1968, והיה מפעילי התחדשות הקהילה היהודית במקום, בשיתוף פעולה עם העירייה. מאוחר יותר עלה ארצה. כיום בקונסטנץ קיים בית כנסת פעיל בניהול הרב שלמה שיף, אחד מבני הנהלת בית-ההארחה היהודי החסידי במקום. כיום חיים בעיר קונסטנץ למעלה מ-300 יהודים. הקהילה היהודית Synagogengemeinde Konstanz מציעה שירותי דת שונים, בראשות ועד הקהילה. כרב הקהילה שימש הרב חיים נפתלין עד לפטירתו. כיום משמש בתפקיד הרב אביגדור שטרן. בשנת 2015 קיבלה הקהילה היהודית שטח לבניית בית כנסת חדש ומרכז קהילתי עבור חברי הקהילה היהודית בעיר. איטליה לודי, איטליה פלגיוס הקדוש מקונסטנץ אתר האינטרנט הרשמי של קונסטנץ (בגרמנית) האתר הרשמי של הקהילה היהודית קונסטנץ היסטוריה ותמונות(הקישור אינו פעיל) של קונסטנץ אתר הבית של אוניברסיטת קונסטנץ קונסטנץ, באתר אנציקלופדיה בריטניקה (באנגלית) תמונת בית הכנסת השרוף בבוקר שאחר ליל הבדולח. (אתר "יהדות גרמניה", בגרמנית) ראובן לייב, קונסטנץ הגרמנית מצדיעה ליודאיקה, News ‏ מחלקה ראשונה, 4 באוגוסט 2010 דיאלוג מיכאל על הקמת קרן לדו-שיח בין בני נוער יהודים וגרמנים. סמדר בן אריה, 4 באוקטובר 2010 (מגזין המושבות) פעילות בית הכנסת בקונסטנץ (בגרמנית, אתר "יהדות גרמניה") ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
קסדייה

קסדייה (בספרדית: Quesadilla) היא מנה מקסיקנית המורכבת מטורטייה הממולאת בגבינה ולעיתים גם בבשר, ירקות ותבלינים. לצד הקסדייה נהוג להגיש רוטב סלסה, גואקמולה ושמנת חמוצה. מסורתית, הטורטיה עשויה מקמח תירס, אך במספר מקומות נהוג להשתמש גם בקמח חיטה. נהוג להכין קסדייה הן באמצעות שתי טורטיות שביניהן שכבה של גבינה והן באמצעות טורטייה אחת הממולאת בגבינה ומקופלת במהלך הבישול. מקור המילה קסדייה הוא המילה הספרדית לגבינה – queso (קסו). ייתכן כי המילה קסדייה היא המילה Queso בתוספת מנגנון הקטנה. לפי תאוריה נוספת קסדייה היא הלחם בסיסים של המילה הספרדית לגבינה ושל המילה טורטייה (queso + tortilla). הקסדייה מגיעה ממקסיקו הקולוניאלית. בקרב האוכלוסייה האצטקית נהוג היה לאכול טורטייה מקמח תירס במילויים שונים. עם הגעת הקונקיסטאדורים לאמריקה האוכלוסייה המקומית נחשפה למוצרי חלב, וכך השתלבה הגבינה בתוך הקסדייה המסורתית. מדיה וקבצים בנושא קסדייה בוויקישיתוף Quesadilla 101, Caciquedilla Club (באנגלית) quesadilla - Wiktionary, en.wiktionary.org (באנגלית)
ג'ון-מייקל אקר

ג'ון-מייקל ויליאם אקר (באנגלית: Jon-Michael William Ecker; נולד ב-16 במרץ 1983) הוא שחקן אמריקאי. אקר שיחק בסדרות אמריקאיות ומקסיקניות רבות ומוכר לצופים מהסדרות "נרקוס" ו"מלכת הדרום". אקר נולד בסן מרקוס, טקסס בארצות הברית, לאם אמריקאית ולשחקן הברזילאי גיא אקר. הוא גדל בטקסס ושם קיבל תואר ראשון בלימודי ביולוגיה בתחום הגנטיקה מאוניברסיטת קליפורניה בסנטה ברברה. לאחר מכן, עבר למקסיקו סיטי כדי לפצוח בקריירת משחק. את הקריירה שלו החל באמריקה הלטינית עד ל-2014, אז חזר לארצות הברית כדי לעבוד בתעשיית הקולנוע האמריקאית. מדיה וקבצים בנושא ג'ון-מייקל אקר בוויקישיתוף ג'ון-מייקל אקר, ברשת החברתית פייסבוק ג'ון-מייקל אקר, ברשת החברתית אקס (טוויטר) ג'ון-מייקל אקר, ברשת החברתית אינסטגרם ג'ון-מייקל אקר, במסד הנתונים הקולנועיים IMDb (באנגלית) עותק בארכיון (ארכיון)
אנונת הכלאיים

אנונת הכלאיים (Annona atemoya) היא מין השייך לסוג אנונה, במשפחת האנוניים, תוצאה של הכלאה בין המינים אנונה קשקשית (Annona squamosa) לבין אנונה חלקה (Annona cherimola). זהו המין שמגדלים בישראל כעץ פרי מסחרי. החוקר ווסטר ממעבדות המחקר של משרד החקלאות של ארצות הברית הוא ככל הידוע הראשון שהכליא אנונה, בשנת 1908. הזן המגודל בישראל הוא כנראה תוצאה של הכלאה לא מכוונת בין מטעים סמוכים של אנונה קשקשית ואנונה חלקה, אשר משכו את תשומת הלב של מגדלים בשנות ה-30 או בשנות ה-40 [1]. אנונת הכלאיים היא עץ בינוני, ירוק עד, למעט תקופת נשירה קצרה באביב המאוחר, ובעלת ריח חריף וייחודי. הנשירה באביב דרושה לצמח כדי לשחרר את ניצני הצמיחה של ענפים חדשים, הכלואים בפטוטרות העלים של השנה הקודמת. פרח האנונה פורח בתפרחת. כל פרח, קוטרו בין שניים לשלושה סנטימטרים עם 10 עלי כותרת אשר צבעם חום-צהוב, עם בסיס סגול. צבע הפרי הוא ירוק מבחוץ ולבן מבפנים. תוך הפרי הוא עסיסי ומתוק, והזרעים השחורים משובצים בציפה הלבנה. לפרי האנונה בארץ חיי מדף קצרים, וניתן לשמרו כמה ימים בקירור. בארץ מוכרת תופעה ייחודית, של הבשלת פירות האנונה המאוחרים, שחנטו בסוף הקיץ. הפירות עוברים את החורף על העצים, ובחודש אפריל תופחים ומבשילים. זה אינו יבול שני, אבל מצויים באביב פירות אנונה גדולים מאוד בשוק. פרי האנונה עשיר יחסית באשלגן ובוויטמין C, אך עיקר ערכו בטעמו ובניחוחו המיוחדים. מן האנונה ניתן להפיק שמנים ומשחות שיניים, כמו גם תכשירים נגד קשקשים. האנונה היא פרי מסחרי בארץ, ובד בבד עם התמעטותה כצמח חצרות, מתרבים מטעי האנונה המסחריים. כמעט כל מטעי האנונה בארץ ממוקמים במישור החוף. הזנים המקובלים בארץ הם "מלמוד", "כספי", ו"גפנר". היום נוהגים במטעים לגזום את עצי האנונה גיזום חריף כמעט בכל שנה ובכך מקטינים את נזקי ההפריה הכושלת של העץ. חקלאי האנונה מבצעים האבקה מלאכותית בפרחים, דבר המגדיל את היבול בצורה משמעותית. עזריה אלון (עורך), אנציקלופדיית "החי והצומח של ארץ ישראל", משרד הביטחון – ההוצאה לאור, החברה להגנת הטבע, 1988; כרך 12 - צמחים ובעלי חיים במשק האדם, הערך "אנונה", עמ' 136 אנונת הכלאיים, באתר ITIS (באנגלית) אנונת הכלאיים, באתר NCBI (באנגלית) אנונת הכלאיים, באתר האנציקלופדיה של החיים (באנגלית) אנונת הכלאיים, באתר Tropicos (באנגלית) אנונת הכלאיים, באתר GBIF (באנגלית) אנונת הכלאיים, באתר The Plant List (באנגלית) אנונת הכלאיים, באתר IPNI (באנגלית) אנונת הכלאיים, באתר אנציקלופדיה בריטניקה (באנגלית) אנונה באתר הרשימה האדומה של IUCN